Obec Dedina Mládeže

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Všeobecne záväzné nariadenie**

**č. 4/2015**

**o ustanovení podmienok na umiestňovanie volebných plagátov na verejných priestranstvách v obci Dedina Mládeže počas volebnej kampane pre voľby**

**do Národnej rady Slovenskej republiky,**

**ktoré sa budú konať dňa 5. marca 2016**

*Návrh VZN: vyvesený na úradnej tabuli obce dňa : 13.11.2015*

 *zverejnený na internetovej adrese obce dňa : 13.11.2015*

*Lehota na predloženie pripomienok k návrhu VZN do(včítane): 25.11.2015*

*Doručené pripomienky (počet) : 0*

*Vyhodnotenie pripomienok k návrhu VZN uskutočnené dňa -*

*Vyhodnotenie pripomienok k návrhu VZN doručené poslancom dňa -*

*VZN schválené Obecným zastupiteľstvom v Dedine Mládeže dňa 07.12.2015*

*pod č. Uznesenia: 48/2015 bod B/1*

*VZN vyvesené na úradnej tabuli obce Dedina Mládeže dňa : 08.12.2015*

*VZN nadobúda účinnosť 15. dňom od vyhlásenia*

 Mgr. Ing. Gabriela Gönczölová, v. r.

 starostka obce

Obecné zastupiteľstvo Dedina Mládeže v zmysle ustanovenia § 6 ods. 2 zákona č. 369/1990 Zb. o obecnom zriadení v platnom znení a v zmysle ustanovenia § 16 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov (ďalej len „zákon o volebnej kampani“) sa uznieslo na tomto všeobecne záväznom nariadení:

 **Článok I.**

**Úvodné ustanovenie**

Toto všeobecne záväzné nariadenie vymedzuje podmienky na umiestňovanie volebných plagátov na verejných priestranstvách v obci Dedina Mládeže počas volebnej kampane

pre voľby do Národnej rady Slovenskej republiky, ktoré sa budú konať dňa 5. marca 2016.

 **Článok II.**

**Miesta na umiestenie volebných plagátov**

1. V zmysle ustanovenia § 16 zákona č. 181/2014 Z. z. o volebnej kampani obec všeobecne záväzným nariadením vyhradí miesta a ustanoví podmienky na umiestňovanie volebných plagátov na verejných priestranstvách počas volebnej kampane. Vyhradená plocha musí zodpovedať zásadám rovnosti kandidujúcich subjektov.
2. Obec Dedina Mládeže určuje miesta na verejných priestranstvách v obci nasledovne:

Panel (1 ks) pred Kultúrnym domom Dedina Mládeže, Nám. 4. apríla č. 6,

Panel (1 ks) oproti prevádzkovej budovy potravín NAJA, Nám. 4. apríla č. 2,

Panel (1 ks) pred budovou bývalého obecného úradu (4 b.j.) na Námestí 4. apríla č.7/8.

1. Reálne rozdelenie vyhradenej plochy pre jednotlivé volebné plagáty obec Dedina Mládeže vykoná po zverejnení vyžrebovaných čísiel kandidujúcich subjektov tak, aby vyhradená plocha bola rozdelená v rovnakom pomere podľa počtu kandidujúcich subjektov a podľa zásady rovnosti.
2. Vyžrebované miesto určitého kandidujúceho subjektu nie je možné použiť na umiestnenie volebných plagátov iných kandidujúcich subjektov.
3. Umiestňovanie volebných plagátov počas volebnej kampane mimo vyhradených plôch je zakázané.
4. Správca plôch po celú dobu volebnej kampane prenechá vyhradené plochy k dispozícii kandidujúcim subjektom, ktoré si vylepovanie volebných plagátov budú realizovať na vlastné náklady podľa tohto nariadenia.
5. Po skončení volieb sú kandidujúce subjekty povinné vylepené volebné plagáty odstrániť z vyhradených plôch na vlastné náklady, a to do 25. marca 2016.

**Článok III.**

**Správne delikty**

1. Správneho deliktu sa dopustí právnická osoba alebo fyzická osoba – podnikateľ, ak poruší všeobecne záväzné nariadenie.
2. Obec uloží pokutu za správne delikty podľa odseku 1 do 6 638 eur.

**Článok IV.**

**Záverečné ustanovenia**

1. Toto všeobecne záväzné nariadenie obce bolo schválené Obecným zastupiteľstvom v Dedine Mládeže dňa 07.12.2015, uznesením č. 48/2015 bod B/1 a nadobúda účinnosť pätnástym dňom od vyhlásenia.

 Mgr. Ing. Gabriela Gönczölová, v.r.

 starostka obce